“เงินบาท” เปิด 36.32 บ. แนะจับตาเงินเฟ้อสหรัฐคืนนี้
ภาวะตลาดเงินบาทเปิด 36.32 บ. แนวโน้มแกว่งในกรอบ 36.15-36.35 บาท แนะจับตาตัวเลขเงินเฟ้อสหรัฐคืนนี้
ภาวะตลาดเงินบาทเปิด 36.32 บ. แนวโน้มแกว่งในกรอบ 36.15-36.35 บาท แนะจับตาตัวเลขเงินเฟ้อสหรัฐคืนนี้
13 ก.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 36.32 บาท/ดอลลาร์ จากปิดตลาดเย็นวานนี้ที่ระดับ 36.36 บาท/ดอลลาร์
โดยเงินบาทเช้านี้ค่อนข้างทรงตัวจากเมื่อวาน ตลาดโดยรวมอยู่ในโหมดเปิดรับความเสี่ยง จากความคาดหวังว่าเงินเฟ้อสหรัฐฯ น่าจะถึงจุดพีคไปแล้ว ด้านสถานการณ์ระหว่างรัสเซียและยูเครน ล่าสุดมีข่าวว่ายูเครนยึดพื้นที่ฝั่งตะวันออกจากรัสเซียมาได้ ส่งผลให้สกุลเงินยูโรแข็งค่า และดอลลาร์อ่อนค่า ด้านสกุลเงินภูมิภาคส่วนใหญ่แข็งค่า
ทั้งนี้นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 36.15 – 36.35 บาท/ดอลลาร์ โดยคืนนี้มีปัจจัยที่ต้องติดตาม คือ ดัชนีราคาผู้บริโภค (CPI) ของสหรัฐฯ